Divi Divi Air

Divi Divi Air ta un aerolínea di servisio regular di Kòrsou. El a keda establesé na 2001 i tin su base na Kòrsou, ku ofisina di benta na ambos Kòrsou i Boneiru.http://www.flydivi.com/General/Contact E aerolínea su nòmber ta bini for di e palu di dividivi ku ta krese riba e islanan ABC.

 Historia 
Divi Divi Air N.V. a keda fundá na 2001 i a kuminsa opera na 2002 ku un flota di Britten Norman BN-2P Islander pa Boneiru. Pa mas ku 17 aña Divi Divi Air ta un di e aerolínea nan riba e ruta entre Kòrsou i Boneiru. Habitantenan lokal di e islanan aki ta karakterisá e aerolínea su fleksibilidat siendo un aerolínea chiki, atenshon personal i punktualidat haltu. Aunke e aerolínea, ku ta keda opera pa e famia Richie, a konsentrá kasi kompletu riba e ruta di Boneiru i Kòrsou den su promé 17 añanan, Aruba a keda agregá komo destinashon nobo na 2018.

Segun direktor di e aerolinea Germain Richie-Durand, e intenshon ta pa mehora e konekshon entre Boneiru i Aruba. "Divi ke trese e poblashon di e tres isla mas serka ainda," segun Richie-Durand. Segun e direktor di Divi, e Twin Otter gradualmente lo keda poné riba e ruta entre e isla nan.

Divi Divi Air a kuminsa opera buelo nan for di Kòrsou pa Aruba riba 15 di febrüari 2018. Esaki a keda siguí pa e inisio di buelonan for di Aruba pa Boneiru riba 17 di febrüari 2018. Komo konsekuensia di e ekspanshon aki, Divi Divi Air huntu ku Insel Air i Aruba Airlines ta e uniko aerolíneanan ku ta konekta e islanan ABC.

E aerolínea kurasoleño ta opera e buelo di Kòrsou-Aruba 6 biaha pa siman, e buelo di Kòrsou-Boneiru 10 biaha pa dia i e buelo di Boneiru pa Aruba 1 biaha pa siman. Tur e buelo nan lo keda opera ku e Twin Otter i e Britten-Norman Islander.

Divi Divi Air ta lucha pa ta un aerolínea konfiabel i efisiente pa tur nesesidat di biahe di pasahero nan ku ta biaha entre Aruba, Boneiru i Kòrsou. 

 Ret di Servisio 
Divi Divi Air ta opera aproksimadamente 10 buelo diario entre Kòrsou i Boneiru, ku buelo nan di charter adishonal pa isla hermana Aruba, i e pueblonan di Punto Fijo i Valencia den Sur Amérika. E buelo Boneiru-Kòrsou ta dura entre 20 pa 22 minut.http://www.flydivi.com/island-info.htmhttp://www.flydivi.com/departing_from.htm

Destinashon fiho
 Kralendijk, Boneiru (Aeropuerto Flamingo)
 Willemstad, Kòrsou (Aeropuerto Hato) (Hub)
 Oranjestad, Aruba (Aeropuerto Internashonal Reina Beatrix)

Destinashon di charter
 Las Piedras, Venezuela (Aeropuerto Internashonal Josefa Camejo)
 Valencia, Venezuela (Aeropuerto Internashonal Arturo Michelena)

 Flota 

Fleta aktual 
E fleta di Divi Divi Air ta konsisti di e siguiente avion nan:
+ Flota di Divi Divi Air Aircraft In Service On order Passengers NotesBritten-Norman BN-2P Islander218Unu introdusi resienCessna 172P1—4Konstruí na 1980, uzá pa praktika, sightseeing i pòst importante. 
Yegada na ougùstùs 2009De Havilland Canada DHC-6-300 Twin Otter2—19Piper PA-32R1—6Uzá pa buelo nan di karga i charterTotal61

Fleta retirá 
+ Flota di Divi Divi Air Aircraft Total Passengers NotesBritten-Norman BN-2P Islander19For di servisio, aksidenta na 2009Cessna 402B19For di servisio, den depositoDornier Do 228119BendéTotal3

 Mira tambe 
 Divi Divi Air Buelo 014

Category:Aviashon
Category:Kòrsou